Oos Europa en Kroasië (Junie ’20) – Tienie Jonker Toere
Oos Europa en Kroasië (Junie ’20)
Die Oos-Europa bustoer
31 Mei – 14 Junie 2020
Ons gewilde sakpastoer van die mooiste dele van Kroasië, Oos-Europa en die Balkanlande.
Vliegkaartjies, verblyf en twee etes elke dag (behalwe 2 aandetes op aanvraag)
ongeveer R38 000
(per persoon wat dubbelkamer deel)
‘n Buffet-ete met musiek tydens ‘n aandvaart op die Donourivier in Budapest
Luukse, lugversorgde toerbus
Alle parkering, tolbelasting en lughawebelasting
Koste om ‘n paspoort, visum en reisversekering te kry.
Sakgeld, drankies en ander opsionele uitstappies.
(Let wel: hierdie is die normale roete vir ons Oos-Europa toer maar daar kan veranderings wees vanweë weer, verkeer en ander onvoorsiene omstandighede).
Dag 1 – Vertrek die aand vanaf JNB Internasionaal. Geniet aandete aan boord asook ontbyt net voor ons land in die Tjeggiese Republiek.
Dag 2 – Kry ons persoonlike luukse lugversorgde bus by die lughawe en vertrek dadelik na Praag. Besoek die Praagse kasteel waar u waarskynlik ‘n wisseling van die wag kan sien. Geleentheid om St.Vituskatedraal te sien
Dag 3 – Heeldag in Praag. Stap met die historiese Karelsbrug oor die Moldou en besoek die ou stadsplein, die astronomiese klok, St Wensclassplein en vele meer.
Dag 4 – Reis deur die Tjeggiese platteland. Ons doen aan by mooiste dorpie, Telc, en dan na Wene in Oostenryk. Besoek die Straussmonument in die stadspark. Vanaand geleentheid om ‘n Strausskonsert by te woon.
Dag 5 – Verken Wene oggend. Sien onder meer die Weense Operahuis, die St. Stephansplatz en die pragtige somerpaleis van die Hapsburgers, die Schoenbrunn. Oornag weer in Wene.
Dag 6 – Vertrek vroegoggend na die pragtige Bratislava in Slovakye waar ons die mooi stadjie besoek. Hierna reis ons verder deur die Hongaarse platteland na Budapest, hoofstad van Hongarye waar ons die volgende twee aande oornag.
Dag 7 – Vandag doen ons ‘n stadstoer per bus van Budapest. Sien onder meer die Heldeplein, kasteelgebied, Vissermansbastion en kettingbrug. Vanaand het ons aandete met musiek op ‘n boot terwyl ons deur Budapest vaar op die Donou.
Dag 8 – Reis al langs die Balatonmeer na die hoofstad van Kroasië, Zagreb. Slaap in Zagreb.
Dag 9 – Ons vertrek vroeg na Plitvice, in die middel van Kroasië en een van die natuurwonders van die wêreld met sy 16 mere en watervalle. Daarna reis ons verder na die eilandjie in die baai van Kvarner in Kroasië, Krk, waar ons vir die volgende drie aande tuisgaan.
Dag 10 – Ons verken Krk eiland. U kan heerlik in die blouste-blou water swem en rondkuier of wat van ’n bootvaart na sommige van die ander eilande? Oornag weer in Krk.
Dag 11 – Vandag verken ons Kroasië se kus verby Rijeka en Opatija na Kroasië se Istria provinsie. Ons doen aan by die prentjiemooie kusdorpie Rovijn en Hum (die kleinste stadjie in die wêreld).
Dag 12– Ons vertrek vroeg en reis na een van die groenste lande ter wêreld – Slovenië. Ons doen aan by die wêreld se grootste grotnetwerk, Postojna. Daarna reis ons verder na Predjama kasteel, ‘n kasteel in die berg uitgekap. Ons slaap vir die volgende twee aande net buite Ljubljana by ‘n warmbron, omring deur die groenste woude.
Dag 13 – Vandag besoek Ljubljana, die hoofstad van Slovenië en die asemrowende Bled met sy kasteel. U kry die geleentheid om rustig te stap om die meer en die natuurskoon te geniet. Wat van bietjie tobaggoning teen die ski-loop af vir die geesdriftiges?
Dag 14 – Nadat ons tasse gepak is, groet ons Slovenië vandag en reis na Zagreb vir ons vlug na Dubai en dan na JNB. Aandete geniet u aan boord met ‘n glasie wyn of drankie van u keuse.
Dag 15 – Geniet ontbyt op die vliegtuig. Land op JNB ongeveer 10:15, stokflou na ‘n baie aangename en opwindende toer.
Die soortgelyke toer was Februarie verlede jaar reeds volbespreek !!!